A 24.hu nézte meg és gyűjtötte egy csokorba azoknak a kormányközeli személyeknek a nevét, akikkel úgynevezett szponzorációs szerződést között a Szerencsejáték Service Nonprofit Kft. A cikkben azt is közlik, ki és mennyihez jutott hozzá így.

Íme:

tavaly augusztusban 15 millió forintos szponzorációs szerződést tett zsebre a Mészáros Lőrinc-féle a Kultúra a Magyarságért Nonprofit Kft., de ugyanezen a jogcímen kapott 10 millió forintot a Nacsa Olivér résztulajdonában lévő Showtime Event Kft. is.

30 milliót kapott közérdekű kötelezettségvállalás keretében a Magyar Nemzeti Imareggelit szervező D.C. Magyarországi Alapítvány.

Novemberben 90 millió került a Sarka Kata és Rogán-Gaál Cecília arcával fémjelzett Mikulásgyár Alapítványhoz.

Szintén novemberben 23 millió forintnyi szponzorpénzt ítéltek meg a Truck Race Promotion Kft.-nek, amelyben 2017 óta tölt be pozíciót Szijjártó Sarolta, a külgazdasági és külügyminiszter Szijjártó Péter testvére.

15 milliós szponzorációs szerződést könyvelhetett el a Nemzeti Turisztikai Ügynökség titkos támogatásával is kisegített Zoób Kati divattervező cége, a Kattiz Kft.

15 milliós szponzorációs szerződést könyvelhetett el a Nemzeti Turisztikai Ügynökség titkos támogatásával is kisegített Zoób Kati divattervező cége, a Kattiz Kft. Tavaly novemberben a Szerencsejáték Service Nonprofit Kft. 15 millió forintos szponzorációs szerződést kötött Bessenyei István érdekeltségével, a Budapest Tenisz Centrum Nonprofit Kft.-vel. A cég tulajdonosa az Excellent Game Mozgásakadémia és Sportcentrum Közhasznú Nonprofit Kft., amelyben Rogán-Gaál Cecília, a Miniszterelnöki Kabinetirodát vezető Rogán Antal volt felesége a felügyelőbizottság tagja.

Frissítés: Cikkünk korábbi verziójában valótlanul állítottuk, hogy a D. C. Magyarországi Alapítványnak nyújtott támogatásból Balog Zoltán a Szerencsejáték Zrt. pénzén utazott Washingtonba. Ezzel szemben a volt miniszter soha semmilyen formában nem utazott a társaság pénzén Amerikába.